EkBass/fiwiki-20250220-pages-articles huggingface dataset:
Natalee Hollowayn katoamistapaus

Natalee Hollowayn katoamistapaus sattui Aruballa 30. toukokuuta 2005. 18-vuotias yhdysvaltalainen Natalee Ann Holloway oli 124 muun Mountain Brook High Schoolista vasta valmistuneen ja seitsemän valvojan kanssa matkalla, kun hän katosi lähdettyään Carlos ’n Charlie’s -baarista Oranjestadista. Viimeinen varmistettu havainto Hollowaysta oli puoli kahdelta yöllä, jolloin hän lähti autoon kolmen paikallisen miehen kanssa. Hollowayn katoamisen tutkimukset aloitettiin, kun nuorta naista ei kuulunut paluulennolle. Hollowayn pakattu matkalaukku ja passi olivat vieläkin hänen hotellihuoneessaan. Poliisi löysi heti muutamia epäiltyjä, mutta neljä henkirikoksesta epäiltyinä pidätettyä henkilöä vapautettiin saman vuoden syksyllä todisteiden puutteessa. Läpimurto tapahtui, kun poliisi sai käsiinsä salaa kuvatun videon, jolla epäilty Joran Van der Sloot kertoo, kuinka hän oli Nataleen kanssa rannalla. Rannalla Natalee oli alkanut täristä ja Van der Sloot pyysi tuttavaansa viemään veneellä ruumiin merelle. Ruumista ei kuitenkaan laajoista etsinnöistä huolimatta löydetty. Tuomari ei antanut syytettä videon takia, koska Joran oli valehdellut aiemminkin. 18\. lokakuuta 2023 Joran van der Sloot tunnusti oikeudenkäynnissä tappaneensa Nataleen. Ruumista ei ole löydetty. Holloway oli syntynyt 21. lokakuuta 1986 ja kotoisin Alabaman Birminghamista. Holloway julistettiin kuolleeksi tammikuussa 2012. == Lähteet == == Aiheesta muualla == Luokka:2000-vuosikymmenen katoamistapaukset Luokka:Vuoden 2005 rikokset
Monique Hennagan

Monique Hennagan (s. 26. toukokuuta 1976 Columbia, Etelä-Carolina) on yhdysvaltalainen pikajuoksija, jonka päämatka on 400 metrin juoksu. Hennagan osallistui 1992 Soulin nuorten MM-kisoihin, joissa karsiutui 400 metrin välierissä ajalla 54,27 ja 1994 Lissabonin nuorten MM-kisoihin, joissa voitti 400 metrin hopeaa ajalla 52,25. 1999 hän oli mukana Yhdysvaltain MM-pronssia voittaneessa 4 × 400 metrin viestijuoksujoukkueessa Maebashin sisäratojen MM- kisoissa.http://www2.iaaf.org/WIC99/Results/index.asp Seuraavana vuonna hän karsiutui Sydneyn olympialaisissa 400 metrin henkilökohtaisella matkalla alkuerissä ajalla 51,73. Pitkässä viestissä hän juoksi kilpailun voittaneessa joukkueessa.Sydney 2000 – Naisten 4×400 metrin viestin tulokset IAAF Hennagan sijoittui vuonna 2001 viidenneksi Lissabonin sisäratojen MM-kisoissa ja karsiutui Edmontonin ulkoratojen MM-kisoissa välierissä ajalla 50,98. 2002 hän voitti maansa sisäratojen mestaruuden ja sijoittui kauden lopussa GP- finaalissa neljänneksi. Hennagan voitti maansa sisäratojen mestaruuden 400 metrillä vuonna 2003. Myöhemmin samana vuonna hän oli Birminghamin sisäratojen MM-kisoissa henkilökohtaisella matkalla viides, ja oli mukana voittamassa pronssia Yhdysvaltain viestijoukkueessa.http://www.iaaf.org/WIC03/results/gender=W/discipline=4X4/combCode=hash/roundCode=f/index.html Vuonna 2004 hän voitti 400 metrillä Yhdysvaltain olympiakarsinnat. Ateenan olympialaisissa hän juoksi henkilökohtaisella matkalla neljänneksi ajalla 49,97 ja oli voittamassa olympiakultaa viestissä.http://news.bbc.co.uk/sport2/hi/olympics_2004/athletics/results/3532552.stm Kauden lopussa hän oli IAAF:n yleisurheilufinaalissa toinen. IAAF:n yleisurheilufinaalissa 2005 Hennagan sijoittui kuudenneksi. Osakan MM- kilpailuissa 2007 hän saavutti kultaa 4×400 metrin viestissä kun hän juoksi viestissä alkuerissä ja toisella kokoonpanolla juossut joukkue voitti loppukilpailun. ==Henkilökohtaiset ennätykset== :Lähde: IAAF * 100 metrin juoksu: 11,26 (2005) * 200 metrin juoksu: 22,87 (2005) * 300 metrin juoksu: 36,52 (2001) * 400 metrin juoksu: 49,56 (2004) ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1976 syntyneet Luokka:Elävät henkilöt
Vesijärvi (täsmennyssivu)

Vesijärvi tarkoittaa seuraavia asioita: === Järvi === * Vesijärvi, järvi Inarin keskustaajaman lähellä * Vesijärvi, järvi Inarin Nellimissä * Vesijärvi, järvi Inarin Sevettijärvellä * Vesijärvi, järvi Päijät-Hämeessä Lahden, Hollolan ja Asikkalan kunnissa * Vesijärvi, järvi Pirkanmaalla Kangasalan ja Oriveden kunnissa * Vesijärvi, järvi Porin Ämttöössä * Vesijärvi, järvi Puumalan Luukkosenkylällä * Vesijärvi, järvi Kuhmossa * Iso Vesijärvi, järvi Vesannon Vesijärvellä * Pieni Vesijärvi, järvi Vesannon Vesijärvellä === Paikkakunta === * Vesijärvi, kylä Isojoella. * Vesijärvi, asuinlähiö Siilinjärvellä. * Vesijärvi, kulmakuntaa Vesannolla Luokka:Järvien täsmennyssivut
Otis Harris

Otis Harris (s. 30. kesäkuuta 1982 Edwards, Mississippi) on yhdysvaltalainen 400 metrin juoksija.http://www.usolympicteam.com/26_22299.htm Harris juoksi 2003 NCAA-mestaruuskilpailuissa toiseksi ajalla 44,57. Seuraavana vuonna hän oli toinen Yhdysvaltain olympiakarsinnoissa. Hän voitti hopeaa Ateenan olympialaisissa henkilökohtaisella matkalla ajalla 44,16 ja oli mukana voittamassa olympiakultaa 4 x 400 metrin viestijuoksussa. Kauden lopussa hän sijoittui IAAF:n yleisurheilufinaalissa kolmanneksi. ==Ennätykset== * 400 metrin juoksu: 44,16 (2004) ==Lähteet== ==Aiheesta muualla== * Harrisin profiili Ucssportsissa Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1982 syntyneet Luokka:Elävät henkilöt
Savage Amusement

Savage Amusement on saksalaisen hard rock -yhtye Scorpionsin kymmenes studioalbumi, joka julkaistiin vuonna 1988. Albumi sijoittui Billboard 200 -listalla viidenneksi, ja myi Yhdysvalloissa platinaa 20. kesäkuuta 1988.RIAA Scorpionsin Kulta ja -Platinalevyt. Suomessa albumi myi 34 906 kappaletta eli kultaa Se oli myös Scorpionsin viimeinen albumi, jonka tuotti Dieter Dierks. Albumi on jatkoa Love at First Sting -albumille, mutta joitakin musiikillisia eroja on havaittavissa verrattuna edeltäjäänsä. Albumilla on enemmän radioystävällistä tyyliä ja se sisältää enemmän syntetisoituja ääniä. Vaikka albumilla on hard rock -kappaleita, kuten "Don't Stop at the Top" ja "Media Overkill", on myös progressiivinen rockin kappaleita, kuten "Walking on the Edge" ja "Passion Rules the Game". == Kappaleet == == Kokoonpano == ;Scorpions * Klaus Meine - laulu * Rudolf Schenker - kitara, taustalaulu * Matthias Jabs - kitara, taustalaulu * Francis Buchholz - basso, taustalaulu * Herman Rarebell - rummut, perkussiot, taustalaulu ;ja *Lee Aaron - taustalaulu kappaleessa "Rhythm of Love" *Peter Baltes - intron laulu kappaleessa "Every Minute Every Day" ==Lähteet== == Aiheesta muualla == * * Luokka:Vuoden 1988 albumit Luokka:Scorpionsin albumit
Yritysostotarjous

Yritysostotarjous on tarjous, jossa pyritään hankkimaan tarjouksen tekijän hallintaan yrityksen osakekannasta päätösvallan turvaava osa. Tämä tarkoittaa osake-enemmistöä äänivaltaisessa osakesarjassa. Enemmistö voi olla absoluuttinen tai suhteellinen (joskus riittäväksi katsotaan vain 25-30% osakkeenomistus, mikäli enemmistö osakkeenomistajia on pieniä yksityisiä sijoittajia). Yritysostotarjoukset jaetaan julkisiin ja salaisiin. Julkisesta ostotarjouksesta on kysymys silloin, kun ostotarjous kohdistuu julkisesti noteerattuun osakeyhtiöön. Näissä tapauksissa ostotarjous täytyy julkistaa, jotta osakkeenomistajien kohtelu säilyy tasavertaisena. Useamman ostotarjouksen kohdistuessa samanaikaisesti saman yrityksen osakkeisiin, puhutaan kilpailevista ostotarjouksista. Erityisesti kilpailevien julkisten ostotarjousten kohdalla menettely on raskaan valvonnan alla. Yritysostotarjouksia valvoo Suomessa Rahoitustarkastus. Lisäksi suosituksia antaa Keskuskauppakamarin Yrityskauppalautakunta, joka myös antaa hakemuksesta lausuntoja yrityskaupan asianmukaisuudesta. Luokka:Kauppaoikeus
Hätäaputyöt

Hätäaputyöt tai työttömyystyöt olivat ruumiillista työtä, jota kunnat järjestivät työttömille suuren työttömyyden vallitessa. Niistä maksettiin noin kaksikymmentä prosenttia pienempää palkkaa kuin vapaiden markkinoiden töissä kouluttamattomille sekatyömiehille. Suomessa hätäaputöitä tehtiin paljon katovuosina 1860-luvulla, muun muassa Riihimäen ja Pietarin välistä rautatietä rakennettiin hätäaputöinä. 1930-luvun lamavuosina hätäaputöiden perinnettä jatkettiin siksikin, että yleinen mielipide vastusti ihmisten totuttamista avustusten varassa elämiseen. Sotien jälkeenkin tämä niin sanottu ”lapiolinja” tai ”työlinja” säilyi keskeisenä ratkaisuna työttömyysongelmaan, joka 1950-luvulla oli etupäässä maaseudun metsätyömiesten ja kaupunkien rakennustyömiesten talvityöttömyyttä.Matti Hannikainen: Lapionvarresta näyttöpäätteelle, s. 67–69 teoksessa Kai Häggman; Anu-Hanna Anttila. Suomalaisen arjen suuri tarina. Werner Söderström; 2010. ISBN 978-951-0-36732-2. Tyypillisesti hätäaputyöt ovat olleet tienrakennusta, torien kiveämistä ja radan rakennusta tai siistimistä, joskus myös suo-ojien kuokkimista suon kuivattamiseksi metsämaaksi tai peltoviljelyä varten. Hätäapu- eli työttömyystöillä rakennettiin etenkin Itä- ja Pohjois-Suomeen uutta infrastruktuuria kuten vesi- ja viemäriputkistoja, satamia, maanteitä ja katuja. Hätäaputöiden käyttö jatkui ajoittaisena aina 1960-luvulle työttömyyskorvausjärjestelmän syntyyn asti. Kun työttömyystöiden avulla Suomen infrastruktuuri nopeasti koheni tavoitellulle tasolle, alkoi sopivia työkohteita olla yhä vähemmän. Elintason nopean kasvun myötä siirtotyömaiden olot ja tilapäistyöt eivät enää houkutelleet, mikä osaltaan johti maaseudun väestön muuttoliikkeeseen vakituisten töiden perässä kohti etelän kaupunkeja ja Ruotsia. Ruumiillisen lapiotyön teettäminen alkoi myös tulla kannattamattomaksi uusien työkoneiden myötä. ==Hätäaputöitä== *Tokerotie, Jalasjärvi *Riihimäki–Pietari-rata, Lahti–Riihimäki *Nälkäkanava, Kajaani *Hyrylän ja Mätäkivenmäen välinen tie, Kellokosken silta, Kerava == Katso myös == * Lapiolinja == Lähteet == Luokka:Suomen taloushistoria Luokka:Suomen työvoimapolitiikka
Esslingen am Neckar

Esslingen am Neckar (lyhyemmin Esslingen, vuoteen 1964 saakka virallisesti Eßlingen am Neckar) on kaupunki Baden-Württembergin osavaltiossa Saksassa. Se sijaitsee Neckarjoen varrella noin 14 kilometriä Stuttgartista kaakkoon. Esslingen on Esslingenin piirikunnan hallintokaupunki, niin kutsuttu suuri piirikuntakaupunki (Große Kreisstadt). Esslingen on väkiluvultaan piirikunnan suurin kaupunki. Kesäkuun 2022 lopussa kaupungissa oli 93 950 asukasta. == Historia == Esslingen sai kaupunginoikeudet vuonna 1229. Varhaisin kirjallinen maininta Esslingenistä vapaana valtakunnankaupunkina (freie Reichsstadt) on vuoden 1298 tienoilta. Vuonna 1803 kaupunki menetti vapaan valtakunnankaupungin arvonsa ja se liitettiin osaksi Württembergin ruhtinaskuntaa. == Lähteet == == Aiheesta muualla == * Kaupungin viralliset sivut Luokka:Baden-Württembergin kunnat Luokka:Saksan kaupungit Luokka:Stuttgartin hallintopiiri
Pentti Meklin

Pentti Vilho Meklin (s. 10. elokuuta 1945 Vehmersalmi) on Tampereen yliopistossa tieteellisen uransa tehnyt emeritusprofessori.Leo ja muut Mechelinit 2005, s. 239.Tampereen yliopiston johtamiskorkeakoulu: Pentti Meklin Viitattu 5.6.2014. Meklin väitteli tohtoriksi Tampereen yliopistosta vuonna 1988. Työuransa yliopistossa hän aloitti julkisoikeuden assistenttina 1970. Julkisyhteisöjen laskentatoimen apulaisprofessoriksi hänet nimettiin vuonna 1990. Vuodesta 1997 alkaen hän toimi kunnallistalouden professorina eläkkeelle jäämiseen saakka.Leo ja muut Mechelinit 2005, s. 240. Pentti Meklin on tutkinut muun muassa erilaisten liike-elämästä tuttujen rakenteiden kuten tuottaja-tilaajamallien ja toiminnan tuloksellisuuden arvioimisen soveltamista julkisella sektorilla, missä toiminnan ainoana tavoitteena ei ole liiketaloudellinen voitto. Meklinille myönnettiin vuonna 1995 Suomen Leijonan 1. luokan ritarimerkki ja vuonna 2020 taiteilijaeläke. == Lähteet == * Leo ja muut Mechelinit – Kirjan verran sukua. Sukuseura Mechelinus, Tampere 2005. === Viitteet === Luokka:Tampereen yliopiston professorit Luokka:Suomalaiset professorit Luokka:Vuonna 1945 syntyneet Luokka:Elävät henkilöt
Mackenzie Crook

Paul Mackenzie Crook (s. 29. syyskuuta 1971) on englantilainen näyttelijä. Parhaiten Crook tunnetaan rooleistaan Ragettina elokuvasarjassa Pirates of the Caribbean ja Gareth Keenanina televisiosarjassa Konttori. Crook on kotoisin Maidstonesta, Kentistä. Hän oli lapsesta lähtien innostunut näyttelemisestä ja liittyi 15-vuotiaana nuorisoteatteriin. Crook tapasi nykyisen vaimonsa Lindsayn vuonna 2000, ja heillä on kaksi lasta. == Filmografia == === Elokuvat === * Still Crazy (1998) * Ant Muzak (2002) * The Gathering (2002) * The Principles of Lust (2003) * Pirates of the Caribbean: Mustan helmen kirous (2003) * Blake's Junction 7 (2004) * The Merchant of Venice (2004) * Sex Lives of the Potato Men (2004) * The Life and Death of Peter Sellers (2004) * Finding Neverland – tarinan lähteillä (2004) * Grimmin veljekset (2005) * World of Wrestling (2006) * Pirates of the Caribbean: Kuolleen miehen kirstu (2006) * I Want Candy (2007) * Pirates of the Caribbean: Maailman laidalla (2007) * Röllin sydän (2007) (ääninäyttelijänä) * Tintin seikkailut: Yksisarvisen salaisuus (2011) (ääninäyttelijänä) === Televisio === * Konttori (2001–2003) * Skins – liekeissä (2009) * Game of Thrones (2013) * Me metallinetsijät (2014–) * Britannia (2018–2021) == Lähteet == == Aiheesta muualla == * Mackenzie Crookin kotisivut * Luokka:Englantilaiset näyttelijät Luokka:Vuonna 1971 syntyneet Luokka:Elävät henkilöt
Ʒ

Ʒ (ʒ) eli ež tai ezh on latinalaista aakkostoa täydentävä kirjain, joka pohjautuu fraktuuratyyliseen Z-kirjaimeen. Pienaakkosena ʒ edustaa kansainvälisessä foneettisessa aakkostossa soinnillista postalveolaarista frikatiivia eli niin sanotun suhuässän š soinnillista vastinetta. Kirjain ʒ esiintyy myös eräiden kielten oikeinkirjoituksessa, minkä lisäksi sitä käytetään painon apteekkimitan drakman tunnuksena. Foneettista merkintää vastaa suomalais-ugrilaisessa tarkekirjoituksessa ja myös amerikkalaisessa foneettisessa aakkostossa [ž]. Eri kielten oikeinkirjoituksessa tätä tai tämän kaltaista äännettä merkitään muun muassa seuraavilla tavoilla: * englannissa joissakin yksittäistapauksissa s tai si: pleasure ’mielihyvä’, vision ’näky’ * ranskassa j sekä etuvokaalia edeltävä g: je ’minä’, gens ’ihmiset’ * eräissä suomalais-ugrilaisissa ja slaavilaisissa kielissä ž: virossa želee ’hyytelö’, tšekissä žlutý ’keltainen’, serbokroaatissa želim ’haluaisin’, sloveniassa paradižnik ’tomaatti’ * kyrillisessä kirjaimistossa ж: venäjässä жизнь ’elämä’, ukrainassa життя ’elämä’, bulgariassa живот ’elämä’. Foneettisen aakkoston ulkopuolella ʒ-kirjainta käytetään hyvin harvoissa kielissä. Koltansaamessa frikatiivia merkitään kirjaimella ž, ja sen sijaan kirjain ʒ merkitsee affrikaattaa (minkä lisäksi affrikaatan merkkinä käytössä on hatulla varustettu ǯ). Ʒ esiintyy myös eräissä afrikkalaisissa kielissä. == Tietokoneissa == Merkki Unicode Unicode Unicode HTML-viittaus Laajennettu suomalainen näppäimistö Merkki tunnus nimi lohko HTML-viittaus Laajennettu suomalainen näppäimistö ʒ U+0292 latinalainen pienaakkonen ezh IPA- täydennyksiä &#658; &#x292; Ʒ U+01B7 latinalainen suuraakkonen ezh latinalaisen merkistön laajennus­osa B &#439; &#x1B7; ǯ U+01EF latinalainen pienaakkonen ezh ja hattu latinalaisen merkistön laajennus­osa B &#495; &#x1EF; + Ǯ U+01EE latinalainen suuraakkonen ezh ja hattu latinalaisen merkistön laajennus­osa B &#494; &#x1EE; + ==Lähteet== Luokka:Latinalaiset kirjaimet
Kuolema (sarjakuvahahmo)

Kuolema () on Marvel-kustantamon sarjakuvahahmo. Kuolema esiintyi ensimmäisen Captain Marvel -lehden numerossa 27 (heinäkuu 1973) lehden numerossa. Kuoleman loivat Mike Friedrich ja Jim Starlin. Kuolema käyttää yleensä Marvel- universumin sarjakuvissa liilaa viittaa ja hänen piirteensä ovat joko luurangon tai nuoren naisen. Kuoleman tiedetään esiintyneen myös nuorena mustiin pukeutuneena tyttönä, mutta on ilmeistä, että olento kykenee ottamaan minkä tahansa muodon itselleen. Kuolema on kosminen olento, joka perustuu myyttiseen viikatemieheen. Suomessa Kuolema esiintyi ensimmäisen kerran MARVEL-lehden numerossa 5 (1993). == Historia == Kuoleman synty ajoittuu hetkeen, jolloin muut suuret kosmiset voimat, Ikuisuus, Äärettömyys ja Kadotus luotiin yhdessä tuntemamme universumin kanssa. Kuolema pitääkin näitä olentoja sisaruksinaan. Myös Galactus luotiin samalla hetkellä alkuräjähdyksen aikaan. Kuolemalla on hyvin voimakas side Kadotuksen kanssa ja on luultavaa, että olennot ovat edustamansa voiman kaksi samaa aspektia, kuten Ikuisuus ja Äärettömyyskin. Ikuisuuden ja Äärettömyyden edustaessa universumin ja sen elämän kasvua, Kuolema ja Kadotus edustavat kuolemaa ja olemattomuutta. Kaksikot ovat tasapainossa toistensa kanssa ja Galactus edustaa näiden välillä olevaa tasapainottavaa voimaa. Onkin sanottu, että Ikuisuus, Kuolema ja Galactus ovat Marvel-universumin kolme perustavaa voimaa. Kuolemalla on luurankomainen sauva mikä pystyy esim. muokkaamaan materiaa, murhaamaan, räjäyttämään ja aiheuttamaan täydellisen pimeyden ja jäätymisen. Sauvalla pystyy myös tunkeutumaan toisen mieleen. Sauvan sisälmys on tehty kirotusta metallista ja lumotusta kuolemattomuuden lähteestä. Sauvan ulkomuoto on tehty sieluista, luusta ja kristallista. Kuolema voi näyttäytyä joko naisena tai miehenä, vaikka olento näyttäytyykin useimmiten purppuraiseen kaapuun verhoutuneena naisena hahmona. Väkivaltainen olento nimeltään Thanos kehitti lapsena sairaalloisen fiksaation Kuolemaan. Thanos on lukuisia kertoja laatinut hulluja suunnitelmiaan palvomansa Kuoleman rakkauden voittamiseksi. Hän on valloittanut galakseja ja murhannut lukuisia ihmisiä, mukaan lukien oman äitinsä. Kuolema on kuitenkin irrationaalinen olento ja hän kehitti romanttisen kiintymyksen palkkatappaja Deadpooliin Thanoksen tyrmistykseksi. Raivostunut Thanos nosti Deadpoolin kuolleista, jotta tämä ei voisi olla Kuoleman kanssa yhdessä. Ainoastaan niinä lyhyinä hetkinä, jolloin Deadpool on kuoleman kielissä taistelun jälkeen, voivat hän ja valtiatar Kuolema olla yhdessä. Luokka:Marvel-universumin superroistot Luokka:Marvel-universumin kosmiset olennot Luokka:Marvel-universumin kuolemattomat henkilöt
Niinimaan rautatieasema

Niinimaan rautatieasema (, ratakm 383,5) on rautatieasema Alavudella, Suomen rataverkkoon kuuluvalla rataosalla . Liikennepaikka sijaitsee noin 35 kilometrin päässä Seinäjoen rautatieasemalta ja noin 84 kilometrin päässä Haapamäen rautatieasemalta. Nykyisin asemalla on ainoastaan tavaraliikennettä. Liikennepaikalla on pääraiteen lisäksi vain yksi sivuraide tavaran kuormaamista ja purkamista varten, eikä siellä voi järjestää junien kohtaamisia. ==Lähteet== Luokka:Alavuden rautatieliikennepaikat
Pyhän Tuomaan kirkko (Oulu)

Pyhän Tuomaan kirkko on Tuiran seurakunnan kirkko Puolivälinkankaan kaupunginosassa Oulussa. Vuosina 1974–1975 rakennetun kirkon on suunnitellut arkkitehti Juha Leiviskä. Kirkko on saanut vaikutteita 1600–1700-luvuilla rakennetuista puukirkkoista sekä eteläsaksalaisista myöhäisbarokkikirkkoista. Kirkko on nimetty apostoli Tuomaan mukaan ja sen vihki piispa Hannes Leinonen Tuomaan päivänä 21. joulukuuta 1975. Kirkkosaliin mahtuu 330 henkeä, jonka lisäksi kirkossa on kaksi seurakuntasalia. Kirkon alttarin ja kuorotilan yhteydessä on 23-äänikertaiset urut. Alttaritaulun ja muut maalaukset on tehnyt taiteilija Hannu Väisänen. Hän on myös suunnitellut Pyhän Tuomaan kirkon kirkkotekstiilit. ==Lähteet== ==Aiheesta muualla== Luokka:Oulun kirkkorakennukset Luokka:Puolivälinkangas Luokka:Juha Leiviskän suunnittelemat rakennukset Luokka:Suomen kivikirkot
Diabaasi

Diabaasi on tumma emäksinen magmakivi. Se on puolipinnallinen kivi, joka on kiteytynyt magmasäiliön ja purkauksen väliseen tulokanavaan, ja esiintyy siten tyypillisesti kapeina juonina, kerrosjuonina ja juoniparvina. Yleisimmät diabaasien synty-ympäristöt ovat laakiobasalttien tulokanavat sekä merten keskiselänteitten vulkaaniset raot. Diabaaseja esiintyy kaikilla maapallon kilpialueilla. Diabaasin päämineraalit ovat plagioklaasi, sarvivälke ja pyrokseeni. Harvinaisempina mineraaleina esiintyvät oliviini, kiilteet, kvartsi ja oksidit, erityisesti ilmeniitti ja magnetiitti. Väriltään diabaasi on musta, tummanharmaa tai harmaa. Runsaasti sarvivälkettä sisältävän diabaasin pinta saattaa olla vihertävä. Web archive 2009 Diabaasi on Päijät- Hämeen maakunnan nimikkokivi. == Ominaisuudet == Diabaasi on kova, jäykkä materiaali. Sillä on hyvä vastustuskyky kemikaaleja ja ulkoista kulutusta vastaan. Se ei korrosoi, ei ole magneettinen eikä johda sähköä. Se imee hyvin vähän vettä eikä juuri laajene lämmössä. Web archive 2007 Web archive 2007 * Tiheys: 3 080 kg/m³ * Elastinen kerroin: Noin 100 GPa * Taittokestävyys: 38 MPa * Lämpölaajenemiskerroin 25 °C-asteessa: 6,1·10-6 1/°C * Veden imeytyminen, painoprosentti: 0.02 % * Kovuus: 5,8 Mohs * Painekestävyys: 217 MPa == Käyttö == Diabaasi käytetään rakennuskivenä, muun muassa sisustuksessa ja taideteoksissa. Sitä käytetään myös muistomerkeissä. Esihistoriassa siitä valmistettiin erilaisia kivikirveitä Pohjois-Skandinaviassa. Diabaasi on yleinen kiuaskivi, ja erityisesti oliviinipitoisia diabaaseja louhitaan tähän tarkoitukseen. == Lähteet == == Aiheesta muualla == Luokka:Juonikivilajit Luokka:Mafiset kivilajit ja:輝緑岩
Gümüşhanen maakunta

Gümüşhanen maakunta on yksi Turkin 81 maakunnasta. Maakunnan pinta-ala on 6 575 km². Vuoden 2015 lopussa arvioitu väkiluku oli 151 449.. Maakunnan pääkaupunki on Gümüşhane, joka on myös yksi Gümüşhanen maakunnan 6 piirikunnasta. == Piirikunnat == *Gümüşhane *Kelkit *Köse *Kürtün *Şiran *Torul == Lähteet == == Aiheesta muualla == Luokka:Turkin maakunnat
Espanjalainen ratsastuskoulu

Espanjalainen ratsastuskoulu () on Wienissä sijaitseva vuonna 1572 perustettu ratsastuskoulu. Se on saanut nimensä ratsastuskoulun hevosista, jotka olivat alun perin kotoisin Espanjasta. Espanjalainen ratsastuskoulu on maailman vanhin edelleen toimiva klassista kouluratsastusta harjoittava ratsastuskoulu. Se kouluttaa tarkkaan valikoituja oppilaitaan kymmenen vuotta, ennen kuin nämä voivat edetä varsinaisiksi ratsastuskoulun kuuluisissa näytöksissä esiintyviksi ratsastajiksi. Koulun oppilaiksi hyväksyttiin pitkään ainoastaan miehiä, mutta vuonna 2008 ratsastajaoppilaiksi otettiin ensi kertaa myös kaksi naistahttp://www.yle.fi/uutiset/kulttuuri/oikea/id101080.html. Itävallan keisari Maksimilian II toi vuonna 1562 espanjalaista syntyperää olevia hevosia Wieniin. Tavoitteena oli perustaa kuninkaallinen ratsastuskoulu kaupungin keskustaan. Ennen vuotta 1919 ratsastuskoulu ei pitänyt avoimia yleisönäytöksiä. Nykyisin Espanjalaisen ratsastuskoulun tavoitteena ja tarkoituksena on pitää yllä klassisen kouluratsastuksen taitoa, esiintyä yleisölle ja sekä ylläpitää ja jalostaa lipizzanhevosia. Itävaltalaisille ratsastuskoulu on tunnettu ylpeydenaihe. == Näytökset ja esitykset == Wienin Espanjalaisen ratsastuskoulun esitykset ovat erittäin suosittuja ja tunnettuja ympäri maailman. Liput näytöksiin joutuu yleensä varaamaan jo puoli vuotta etukäteen, joskin näkyvyydeltään huonoille paikoille saattaa viime tingassakin saada lippuja. Itse näytösten lisäksi voi päästä seuraamaan aamuharjoituksia, joissa hevosia koulutetaan näytöksiin. ==Lähteet== == Aiheesta muualla == * Espanjalaisen ratsastuskoulun sivusto. * Wienin espanjalainen ratsastuskoulu. Sukuposti.net. * Yrjö Kokko : Espanjalainen Ratsastuskoulu Vienissä, Suomen Kuvalehti, 10.03.1928, nro 11, s. 18, Kansalliskirjaston digitaaliset aineistot * Wienin "Espanjalainen ratsastuskoulu", Kuva, 20.10.1937, nro 2, s. 14, Kansalliskirjaston digitaaliset aineistot Luokka:Ratsastuskoulut Luokka:Wien
Tony Burton

Anthony Mabron "Tony" Burton (23. maaliskuuta 1937 Flint, Michigan, Yhdysvallat - 25\. helmikuuta 2016, Kalifornia, Yhdysvallat) oli yhdysvaltalainen näyttelijä. Hänen tunnetuimpiin rooleihinsa kuuluu Tony "Duke" Evers Rocky-elokuvissa. Hän on Sylvester Stallonen ja Burt Youngin kanssa ainoa, joka on näytellyt kaikissa kuudessa Rocky-elokuvassa. Toinen mainittava rooli oli elokuvassa Hyökkäys poliisiasemalle 13. Burton kuoli 78 vuoden iässä. ==Elämä== ===Varhaiset vuodet=== Burton suoritti tutkintonsa Northern High Schoolissa. Opiskeluvuosina hän pelasi amerikkalaista jalkapalloa ja nyrkkeili. Burton oli Michiganin osavaltion Kultaisten hanskojen omistaja eli raskaansarjan mestari ja kaksinkertainen all-state- jalkapallonpelaaja. Burton pelasi keskushyökkääjänä lukionsa joukkueessa. Vuonna 1954 hän teki kolmetoista touchdownia ja johti joukkueensa pistepörssiä. Monet hänen juoksuistaan olivat 50 jaardia tai enemmän. Hän saavutti 820 edettyä jaardia tuona vuonna ja hänen juoksunsa oli 95 jaardia. ===Nyrkkeilyura=== Burtonin nyrkkeilyura sisälsi raskaansarjan mestaruuden vuosina 1955 ja 1957. Hän voitti Yhdysvaltojen raskaansarjan maailmanmestaruuden vuonna 1957 ja hävisi Chicagossa mestaruusturnauksessa semifinaaleissa. Hän oli kerran tyrmännyt Lamar Clarkin joka piti hallussaan ennätystä eniten tyrmäyksiä. Niitä Clarkilla oli 44. ===Tunnustukset=== Vuonna 1993 Burton valittiin Greater Flint Afro-American Hall of Fameen. ==Lähteet== == Aiheesta muualla == * Tony Burton 1993 Greater Flint Afro-American Hall of Fame Inductee Luokka:Yhdysvaltalaiset näyttelijät Luokka:Vuonna 1937 syntyneet Luokka:Vuonna 2016 kuolleet Luokka:Afroamerikkalaiset
L/A Merituuli

L/A Merituuli on ensimmäinen Oulunsalon ja Hailuodon välisellä lauttareitillä liikennöinyt lautta-alus. Nykyisin seututiehen numero 816 kuuluva lauttareitti otettiin käyttöön keväällä 1968. Sittemmin Merituuli liikennöi pitkään Turun saaristossa yhdessä lautta-alus Replot 2:n kanssa reitillä Korppoo–Norrskata. Alus rahdattiin vuonna 2014 ahvenanmaalaiselle Rederi ab.Angsgardille, joka antoi sille uuden nimen Bärö. Alus on hoitanut raskaskuljetuksia Ahvenanmaan saaristossa sekä operoinut väliaikaisena aluksena Kumlingen ja Enklingen välillä. ==Tekniset tiedot== * rakentaja: Oy Wärtsilä Ab, Vaasan telakka * rakennusvuosi:1968 * suurin pituus: 48,5 m * suurin leveys: 9,4 m * henkilöautojen lukumäärä: n. 27 kpl * kannen ajoradan hyötypituus: 46,5 m * kannen ajoradan hyötyleveys: 7,4 m * hyötykuorma: 130 ton * syväys: 3,5 m * kuivapaino: 560 ton * alikulkukorkeus:3,5/4,5 m http://www.finferries.fi/fi/lauttaliikenne/lauttapaikat.html?id=66#lautta- lautta ==Lähteet== ==Aiheesta muualla== Luokka:Suomen lautta-alukset‎ Luokka:Korppoo Luokka:Paraisten liikenne
Chris Van Hollen

Christopher "Chris" Van Hollen, Jr. (s. 10. tammikuuta 1959) on yhdysvaltalainen demokraattisen puolueen poliitikko ja toinen Marylandin osavaltion senaattoreista Yhdysvaltain senaatissa. Hän kuuluu varsin harvoihin Yhdysvaltain kongressissa istuviin ulkomailla syntyneisiin henkilöihin. Hollen syntyi Karachissa, Pakistanissa, ja on elänyt Yhdysvaltain ja Pakistanin lisäksi Turkissa, Sri Lankalla ja Intiassa. Hänen isänsä työskenteli Yhdysvaltain ulkoministeriön palveluksessa. Van Hollen on valmistunut Harvardin ja Georgetownin yliopistoista. Hollen istui vuosina 1991–1995 Marylandin edustajainhuoneessa ja sen jälkeen vuoteen 2003 Marylandin senaatissa. Yhdysvaltain edustajainhuoneessa hän edusti Marylandia vuosina 2003–2017 ja vuodesta 2017 lähtien hän on istunut Yhdysvaltain senaatissa. Hän asuu vaimonsa Katherinen sekä kolmen lapsensa – Annan, Nicholaksen ja Alexanderin – kanssa Marylandin Kensingtonissa. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1959 syntyneet Luokka:Elävät henkilöt
Guise

Guise voi tarkoittaa ainakin seuraavia: * Guise, Ranskassa 1500–1600-luvuilla vaikuttanut herttuallinen suku ** Charles Guise (1524–1574), ranskalainen kardinaali ja sijaishallitsija ** Charles Guise (1554–1611), ranskalainen sotapäällikkö, katolisen liigan johtaja ** Charles Guise (1571–1640), ranskalainen poliitikko ** Claude Guise (1496–1550), Lothringenin prinssi ja Guise-suvun perustaja Ranskassa ** François Guise (1519–1563), ranskalainen kenraali ja poliitikko ** Henri Guise (1550–1588), ranskalainen sotapäällikkö ja poliitikko, katolisen liigan johtaja ** Henri II Guise (1614–1664), ranskalainen sotapäällikkö ** Maria Guise (1515–1560), Skotlannin kuningatar * Guise, kunta Aisnen departementissa Luokka:Luettelot henkilöistä sukunimen mukaan
Ardahanin maakunta

Ardahanin maakunta (, ) on maakunta Itäisessä-Turkissa lähellä Georgian ja Armenian rajaa. Maakunnalla on pinta-alaa 5 661 km². Maakunnan pääkaupunki on Ardahan. Turkkilaisten lisäksi alueella asuu paljon kurdeja, georgialaisia ja muita vähemmistöjä. Vuoden 2015 lopussa arvioitu väkiluku oli 99 200. == Piirikunnat == Ardahanin maakunta on jaettu 6 piirikuntaan. * Ardahan * Çıldır * Damal * Göle * Hanak * Posof == Lähteet ==
Iman

Iman Abdulmajid () eli Iman (s. 25. heinäkuuta 1955 Mogadishu) on somalialais- yhdysvaltalainen malli ja näyttelijä. Iman opiskeli Egyptissä ja myöhemmin Nairobin yliopistossa Keniassa ja hän puhuu sujuvasti viittä eri kieltä: somaliaa, arabiaa, italiaa, ranskaa ja englantia http://www.oup.com/pdf/elt/hw_elem_sb.pdf . Iman on Yhdysvaltain ja Somalian kansalainen. Ensimmäisen kerran Iman meni naimisiin Somaliassa 18-vuotiaana, mutta liitto päättyi eroon noin vuotta myöhemmin. Yhdysvaltoihin asetuttuaan hän meni naimisiin koripalloilija Spencer Haywoodin kanssa vuonna 1977. Tytär Zulekha Haywood syntyi vuonna 1978, mutta pari otti avioeron 1987. Vuodesta 1992 lähtien hän oli naimisissa David Bowien kanssa, jonka kanssa hänellä on vuonna 2000 syntynyt tytär Alexandria Zahra Jones. Iman ja hänen perheensä asuvat Manhattanilla sekä Lontoossa.Iman. Fashion Model Directory. Retrieved on 2012-05-09. Iman on Iman Cosmeticsin toimitusjohtaja. Hän on näyttelijänurallaan esittänyt muun muassa Martia-nimistä muodonmuuttajaa vuoden 1991 elokuvassa Star Trek VI – Tuntematon maa. Iman on myös esittänyt Michael Jacksonin musiikkivideolla "Remember the Time" Egyptin kuningatar Nefertitiä. ==Lähteet== == Aiheesta muualla == * Viralliset sivut Luokka:Yhdysvaltalaiset mallit Luokka:Yhdysvaltalaiset näyttelijät Luokka:Somalialaiset mallit Luokka:Vuonna 1955 syntyneet Luokka:Elävät henkilöt Luokka:Somalialaiset näyttelijät Luokka:David Bowie
Maikkulan kartano

pienoiskuva|Kartanon päärakennus keväällä 2008 Maikkulan kartano on kartano Oulujoen etelärannalla Maikkulan kaupunginosassa Oulussa. Vuosina 1999–2002 tehtyjen kunnostustöiden jälkeen se on toiminut ravintola- ja kokoustilana. Tilalla on ollut asutusta jo 1600-luvun lopulla. Nykyisistä rakennuksista vanhimmat on rakennettu 1700-luvulla tilaa vuosina 1741–1752 asuttaneen Johan Maikkulan (Maicula) mahdollisesti rakennuttamana. Tuolta ajalta peräisin ovat aitta, talli ja väentupa. Nykyisen muotonsa kartanoalue sai 1800-luvulla. Päärakennuksen rakennutti kruununvouti Johan Gustaf Liljeqvist ja se valmistui 1831. Liljeqvistin kuoltua hänen leskensä Fredrika (o.s. Callmeijer) myi tilan, mutta pidätti oikeuden asua tilalla. Uusi omistaja nimismies Nordberg rakennutti Fredrikalle pienen talon jokitörmälle vuonna 1860. Talo tunnetaan nykyään Frederikan talona. Kartanolla on aikojen kuluessa ollut lukuisia omistajia. 1900-luvun alkupuolella se oli Maikkulan höyryviinapolttimon (Maikkulan Bränvinstillverkning AB) omistuksessa. Kartanon ravintolatoiminta alkoi kesällä 1959 ja loppui vappuna 1980. Vuosituhannen vaihteen kunnostustöiden jälkeen tilausravintolatoiminta alkoi uudelleen. Kunnostustöiden suunnittelusta vastasivat arkkitehdit Jukka Laurila ja Antti Pihkala. Kartanon omistajille Leena ja Mikko Keisulle myönnettiin Oulun läänin rakennussuojelupalkinto, Viisikanta-palkinto, Maikkulan kartanon perinteitä kunnioittavasta perusparannuksesta vuonna 2003. Myöhemmin pihapiirin välittömään läheisyyteen on rakennettu arkkitehti Laurilan suunnittelemia uudisrakennuksia. Kartanolla oli tulipalo 23. elokuuta 2024, jossa tuhoutuivat Korsutupa, Korsusauna, Lohisali ja savusauna. == Lähteet == ==Aiheesta muualla== *Maikkulan kartano Luokka:Oulun nähtävyydet Luokka:Oulun rakennukset ja rakennelmat Luokka:Suomen kartanot Luokka:Ravintolat Oulussa Luokka:Maikkula Luokka:Suomen 1700-luvulla rakennetut rakennukset ja rakennelmat
The Sentinel – salaliitto

The Sentinel – salaliitto on Clark Johnsonin ohjaama trilleri vuodelta 2006. Elokuvan pääosissa ovat Kiefer Sutherland, Michael Douglas, Kim Basinger ja Eva Longoria. Elokuvan budjetti oli 60 miljoonaa dollaria, ja se tuotti 78 miljoonaa. == Näyttelijöitä == Luokka:Vuoden 2006 yhdysvaltalaiset elokuvat Luokka:Yhdysvaltalaiset poliittiset trillerit
Rikkanenätti

Rikkanenätti (Rorippa sylvestris) on monivuotinen, keltakukkainen ristikukkaiskasvi. == Ulkonäkö ja koko == Rikkanenätti kasvaa 20–50 cm korkeaksi. Sen varsi ja lehdet ovat vaaleanvihreät, lehdet pariliuskaiset. Kukat ovat keltaiset, ja niissä on neljä soikeaa terälehteä. Kukkien halkaisija on 8–10 mm. Kasvi leviää etenkin juuren palasista. Rikkanenätti muistuttaa jonkin verran rantanenättiä (Rorippa palustris). == Elinympäristö == Rikkanenätti kasvaa muun muassa puistoissa, puutarhoissa, joutomailla ja tienpenkereillä. Rikkanenättiä pidetään aggressiivisena rikkakasvina, josta on vaikea päästä eroon.Wickmans plantskola == Lähteet == == Aiheesta muualla == * Kasviatlas 2022: Rikkanenätin (Rorippa sylvestris) levinneisyys Suomessa. * Luontoportti: Rikkanenätti (Rorippa sylvestris) * ITIS: Rorippa sylvestris * United States Department of Agriculture (USDA): Rorippa sylvestris * Flora of China: Rorippa sylvestris Luokka:Nenätit Luokka:Rikkakasvit
Dino De Laurentiis

Dino De Laurentiis (8. elokuuta 1919 Torre Annunziata, Campania, Italia – 11. marraskuuta 2010 Los Angeles, Yhdysvallat) oli italialais-yhdysvaltalainen elokuvatuottaja. Elokuvasivusto IMDb:n mukaan De Laurentiis tuotti vuonna 1941 alkaneen uransa aikana 160 elokuvaa. Tunnettuihin De Laurentiisin tuottamiin elokuviin kuuluvat muun muassa Serpico – kadun tiikeri, King Kong, Dyyni, Flash Gordon – iskevä salama ja Hannibal. == Lähteet == == Aiheesta muualla == * Luokka:Italialaiset elokuvatuottajat Luokka:Yhdysvaltalaiset elokuvatuottajat Luokka:Vuonna 1919 syntyneet Luokka:Vuonna 2010 kuolleet
The Unforgiven

The Unforgiven on Metallican kappale ja toinen single yhtyeen nimialbumilta Metallica. Kesällä 1997 Metallica julkaisi kappaleen jatko-osan ”The Unforgiven II”. Vuoden 1991 versiosta on levytetty livemateriaalia Monsters Of Rock -kiertueelta albumille Live Shit: Binge & Purge. ”The Unforgiven II” on julkaistu albumilla ReLoad. Molemmat albumit ovat myyneet yli platinalevyrajan. Syyskuussa 2008 julkaistulla Death Magnetic -albumilla on ”The Unforgiven III”. Kappale on myös mukana Guitar Hero: Metallica -pelissä. == Kappaleet == ;Yhdysvaltain kasettipainos # # ;Yhdysvaltain promo-single # ;Kansainvälinen CDS # # #The Unforgiven (Demo) == Aiheesta muualla == * Metallica - The Unforgiven (Official Music Video) YouTubessa * Discogs Luokka:Vuoden 1991 kappaleet Luokka:Metallican kappaleet
Hiusmeduusa

Hiusmeduusa (Cyanea capillata) on suurin tunnettu meduusalaji (Scyphozoa). Sen uimakellon halkaisija on useimmiten 30–60 cm, mutta suurin tavattu yksilö oli yli kaksimetrinen ja sen pyyntilonkerot 36 metriä pitkiä. Hiusmeduusa on viileiden ja kylmien Pohjois-Atlantin vesien eläin, mutta lähisukuisia ja mahdollisesti samaan lajiin kuuluvia meduusoita elää Tyynenmeren pohjoisosassa ja myös Uuden-Seelannin ja Australian eteläisillä vesillä. Hiusmeduusoita esiintyy harvalukuisena Etelä-Itämeressä, mutta vain suolapulssien yhteydessä niitä on kulkeutunut Pohjois-Itämereen. Hiusmeduusa tavattiin ensi kerran Suomessa 1956 ja niitä ajautui runsaasti Suomen etelärannikolle syksyllä 1978, mutta sen jälkeen havaintoja ei ole tehty. Hiusmeduusan uimakello on kahdenksanlohkoinen, ja lonkerot ovat ryhmittyneet kahdeksaan ryhmään, joissa kussakin on 70–150 lonkeroa. Toisin kuin korvameduusan, hiusmeduusan lonkeroiden kosketus voi olla ihmiselle kivulias, muttei kuitenkaan vaarallinen. Joidenkin kalojen, muun muassa valkoturskan, poikaset elävät hiusmeduusan lonkeroiden suojassa itse vahingoittumatta. File:Section de Cyanea capillata.jpg|Ylhäältä päin: sukusolut, hermot ja lonkerot File:Cyanea capillata no.JPG|Päältäpäin File:Lion's Mane at Avery Point.jpg|Hiusmeduusa vuorovesien rantaan tuomana File:Haarqualle (Cyanea capillata).jpg|Piirroskuva 1800-luvulta == Lähteet == == Aiheesta muualla == *Animal Diversity Web (Kuva, Michigan Science Art) *Tyrskyturska.net (Videopätkä .avi) Luokka:Kiekkomeduusat
Betsy Palmer

thumb|Betsy Palmer 1960 Betsy Palmer (alk. Patricia Betsy Hrunek, 1. marraskuuta 1926 East Chicago, Indiana – 29. toukokuuta 2015 Connecticut) oli yhdysvaltalainen näyttelijä. Hän valmistui Chicagossa Illionissa sijaitsevasta DePaulin yliopistosta. Hänen puolisonsa oli vuosina 1954–1971 lastenlääkäri Vincent J. Marandino. Avioliitosta on tytär Missy (s. 1962). ==Ura== Palmer tunnetaan parhaiten Jasonin äidin roolista kauhuelokuvassa Perjantai 13. päivä (1980). Hän esiintyi monissa elokuvissa, televisio-ohjelmissa ja peliohjelmissa. 1950-luvun lopulla hän oli uutistoimittajana ohjelmassa The Today Show on NBC, minkä jälkeen hän jäi television palvelukseen. Vuosina 1953–2001 hän vieraili muun muassa seuraavissa ohjelmissa: * Ammu vaan! (Just Shoot Me!) * Murhasta tuli totta (Murder, She Wrote) * Columbo: Kuolema vie päävoiton (Death Hits the Jackpot) (1991) * Lemmenlaiva (The Love Boat) ==Filmografia== === Elokuvia === Vuosi Elokuva Rooli 1955 Suuri paraati ? 1955 Yöloma paratiisisaarella Luutnantti Ann Girard 1955 Naisen vallassa Carol Lee Phillips 1957 Hopeatähti ? 1958 Kuoleman kauppiaat ? 1959 Elämän liekki ? 1980 Perjantai 13. päivä Pamela Voorhees 1981 Perjantai 13. päivä, osa 2 Pamela Voorhees 1999 Fear II – Kuolleiden paluu ===Televisiosarjat=== * Knots Landing – Täti Ginny (1989–1990) ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2015 kuolleet
Antti Kempas

Antti Heikki Juhani Kempas (s. 3. lokakuuta 1980 Helsinki) on suomalainen kilpakävelijä, joka edustaa seuratasolla Keski-Uudenmaan Yleisurheilua. (käyttäjätunnuksella) Kempas on edustanut Suomea kaksissa olympialaisissa (Peking 2008 ja Lontoo 2012), MM-kilpailuissa Helsingissä 2005, Japanin Osakassa 2007 ja Korean Daegussa 2011 sekä EM-kilpailuissa Göteborgissa 2006. Arvokilpailujen paras sijoitus on 11. tila Osakan MM-kilpailuissa. Hän voitti urallaan kuusi aikuisten Suomen mestaruutta. Maaotteluissa Kempas edusti Suomea 22 kertaa. Kempaksen ensimmäinen aikuisten SM-mitali oli 20 kilometrin kävelyn SM-hopea Kalevan kisoissa 2001 ajalla 1.38.01. Vuonna 2003 hän voitti 50 kilometrin kävelyn SM-kultaa ajalla 4.18.40. Seuraavana vuonna Kempas voitti Kalevan kisoissa 20 kilometrillä hopeaa ajalla 1.30.20 ja myöhemmin samana vuonna 50 kilometrillä SM-kultaa ajalla 4.02.15. Vuonna 2005 hän voitti sisäratojen SM-hopeaa 5 000 metrin kävelyssä ajalla 21.11,06. Kalevan kisoissa hän voitti 20 kilometrin Suomen-mestaruuden ajalla 1.28.54. Hänet valittiin Suomen joukkueeseen Helsingin MM-kisoihin, joissa hän käveli 50 kilometrillä 21:nneksi. Kempas voitti Kalevan kisoissa 2006 SM-kultaa 20 kilometrillä. Hän kilpaili Göteborgin EM-kisoissa 50 kilometrillä, mutta keskeytti. Hän voitti 2007 sisäratojen Suomen mestaruuden 5 000 metrin kävelyssä. 20. toukokuuta 2007 Kempas alitti kävelyn Euroopan cupissa Osakan MM-kisojen 50 kilometrin kävelyn A-rajan käveltyään ennätyksekseen 3.57.59. Hän voitti Kalevan kisoissa kultaa 20 kilometrillä. Osakassa hän sijoittui 50 kilometrillä 11:nneksi ajalla 3.59.34. Kalevan kisoissa 2008 Kempas sijoittui 20 kilometrillä hopealle niukasti Jarkko Kinnuselle hävinneenä. Pekingin 2008 olympialaisissa Kempas oli 50 kilometrillä 20:s. Hän voitti 20 kilometrin Suomen-mestaruuden Kalevan kisoissa 2010 ja oli samana vuonna toinen 30 kilometrin SM- kilpailussa. Hän sijoittui 20 kilometrillä kolmanneksi Kalevan kisoissa 2011. Daegun MM-kilpailuissa hänet hylättiin 50 kilometrin kävelyssä. ==Henkilökohtaiset ennätykset== :Lähde: Tilastopaja * 3 000 metrin ratakävely: 11.52,02 (2005) * 5 000 metrin ratakävely: 20.36,76 (2004) * 5 kilometrin kävely: 23.58 (2007) * 10 000 metrin ratakävely: 42.49,1 (2006) * 10 kilometrin kävely: 42.12 (2007) * 20 000 metrin ratakävely: 1.28.48,9 (2006) * 20 kilometrin kävely: 1.25.29 (2007) * 30 kilometrin kävely: 2.16.52 (2010) * 50 kilometrin kävely: 3.55.19 (2008) ==Lähteet== Luokka:Suomalaiset kävelijät Luokka:Vuonna 1980 syntyneet Luokka:Elävät henkilöt
Eisenach

Eisenach on kaupunki Saksan keskiosassa, Thüringenin osavaltiossa. Vuonna 2011 siellä oli noin 41 700 asukasta. Kaupunki tunnetaan auto- ja varaosateollisuudesta. BMW:llä ja Boschilla on kaupungissa tehtaat, ja Opel on tullut Wartburgin tehtaan tilalle. Kaupungin tunnetuin nähtävyys on Wartburgin linna. Siellä on myös talo, jossa Martti Lutherin sanotaan asuneen kouluvuosinaan. Kuuluisa säveltäjä Johann Sebastian Bach syntyi Eisenachissa. Siellä on nykyisin Bach-museo. == Lähteet == == Aiheesta muualla == Luokka:Saksan kaupungit Luokka:Thüringenin kunnat
Nicky Shorey

Nicholas Robert Shorey (s. 19. helmikuuta 1981 Romford, Englanti) on englantilainen jalkapalloilija, joka edustaa Englannin Valioliigassa pelaavaa Readingia. Hän on pelipaikaltaan vasen laitapuolustaja. Shorey aloitti uransa harjoittelijana Leyton Orientissa vuonna 1998.http://news.bbc.co.uk/sport1/hi/football/teams/r/reading/6288625.stm Shorey murtautui edustusjoukkueeseen ja pelasi muutamia otteluita kausina 1999–2000 ja 2000–2001. Shorey herätti Readingin managerin Alan Pardewin kiinnostuksen ja 10. helmikuuta 2001 hän siirtyi 25 000:lla punnalla Royalseihin.http://news.bbc.co.uk/sport1/hi/football/teams/r/reading/1160054.stm Hän nousi nopeasti joukkueen avauskokoonpanon pelaajaksi. 1\. elokuuta 2006 Shorey solmi Readingin kanssa vuoteen 2009 kestävän jatkosopimuksen. 5. toukokuuta 2007 Readingin fanit äänestivät Shoreyn kauden 2006–2007 toiseksi parhaaksi Reading-pelaajaksi. Shoreyn hyvät peliesitykset kaudella 2006–2007 takasivat Readingin fanien mielestä hänelle paikan Englannin maajoukkueessa ja he lauloivat pitkin kautta laulua "Shorey For England".http://sport.independent.co.uk/football/premiership/article2152521.ece Kauden kuluessa Brittimediatkin alkoivat puoltaa Shoreyn valintaa maajoukkueeseen ja hänet valittiinkin 25. toukokuuta 2007 pelattuun B-maajoukkueeseen otteluun Albaniaa vastaan. Shorey oli ottelun aloituskokoonpanossa ja hänet vaihdettiin kentältä pois 73. minuutilla. Englanti voitti Burnleyn kotistadionilla Turf Moorilla pelatun ottelun maalein 3–1.http://news.bbc.co.uk/sport2/hi/football/internationals/6670865.stm Elokuussa 2008 Shorey siirtyi kolmivuotisella sopimuksella Aston Villaan. Elokuussa 2010 hän siirtyi West Bromwichiin. Heinäkuussa 2012 Shorey vaihtoi Readingiin, jota oli edustanut aiemmin vuosina 2001–2008. Päävalmentaja Steve McClaren valitsi Shoreyn maajoukkueeseen kesäkuun 2007 alussa pelattuihin ystävyysotteluun Brasiliaa vastaan ja EM-karsintaotteluun Viroa vastaan.http://news.bbc.co.uk/sport2/hi/football/internationals/6694743.stm Debyyttinsä hän teki 1. kesäkuuta 2007 Wembleylla pelatussa 1–1 tasapeliin päättyneessä Brasilia-ottelussa, jossa hän pelasi täydet 90 minuuttia. == Lähteet == * * === Viitteet === == Aiheesta muualla == *Shoreyn profiili soccerbase.comin sivustolla Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Sissiradisti

Sissiradisti on viestintään erikoistunut sissi- ja tiedustelualiupseeri. ==Sissiradistit Suomen Puolustusvoimissa== Suomen Puolustusvoimat kouluttaa varusmiehiä sissiradistin tehtäviin Jääkäriprikaatissa, Kainuun prikaatissa, Karjalan prikaatissa, Porin prikaatissa sekä Utin jääkärirykmentissä. Lisäksi Rajavartiolaitos kouluttaa sissiradisteja Lapin rajavartioston ja Pohjois- Karjalan rajavartioston Rajajääkärikomppanioissa sekä Erikoisrajajääkärikomppaniassa. Sissiradistin palvelus kestää 347 vuorokautta. Koulutukseen kuuluu viestikoulutusta kuten sähkötystä eli morsetusta, sekä sissikoulutusta, joka sisältää monipuolista asekoulutusta ja erämiestaitoja. Kriisiaikana sissiradistit huolehtivat kauimpana omista joukoista liikkuvien sissi- ja tiedustelupartioiden viestiyhteyksistä käyttäen HF-taajuuksilla toimivia radioita. Sissiradistien erikoistaito on sähkötys, joka on luotettava tapa kommunikoida satojenkin kilometrien päähän. Sähkötystä on myös hyvin vaikea jäljittää ja häiritä. Sähkötystaidon saavuttaminen vaatii ahkeraa harjoittelua, saavutetun taidon säilyttäminen ei kuitenkaan edellytä säännöllistä harjoittelua, vaan pitkänkin tauon jälkeen kerran opittu taito palautuu lyhyessä ajassa. Nykyaikaiset viestivälineet mahdollistavat myös digitaalisten lähetelajien käytön, mutta käsisähkötys on edelleen käytössä varamenetelmänä. Sissiradistien koulutusta pidetään yhtenä puolustusvoimain uuvuttavimmista, johtuen mm. raskaista sissiharjoituksista, joihin usein yhdistetään viestintäharjoittelua. Seurauksena on usein tavallista raskaampi rinkka sekä muita sissejä vähäisemmät yöunet. Päästäkseen sissiradistiksi hakijan on läpäistävä vaativat rytmi- ja kuntotestit. Reservin sissiradistien järjestö on Sissiradistikilta ry, joka järjestää mm. vapaaehtoista koulutusta reserviläisille. ==Lähteet== Luokka:Viestintä Luokka:Suomen puolustusvoimat
Risti ja liekki

Risti ja liekki on vuonna 1957 valmistunut mustavalkoinen suomalainen elokuva, jonka on ohjannut Armand Lohikoski. Se pohjautuu virolaiseen kansantarinaan Haapsalun piispanlinnan valkeasta neidosta, josta Larin-Kyösti on kirjoittanut runon ”Valkea neitsyt” (kokoelma Uusia balladeja ja legendoja, 1934). Runon pohjalta Hilve ja Veli Mustonen kirjoittivat kuunnelman Ristinlähde ja muokkasivat siitä elokuvan käsikirjoituksen. == Juoni == Elokuvan tapahtumien ajankohta on 1500-luvun alkupuoli, jolloin uskonpuhdistus valtaa alaa Suomessa. Kalparitari Gideoninpoika (Tauno Palo) kohtaa Mirjam Raakelintyttären (Anneli Sauli) ja rakastuu tähän. Myös munkki Rasmus (Tarmo Manni) haluaa Mirjamin itselleen. Rasmus paljastaa kuoropojaksi naamioituneen Mirjamin, joka tuomitaan kuolemaan muuraamalla elävältä kivimuurin sisälle. == Tuotanto == Elokuva on tyypiltään harvinainen Lohikosken ohjausten joukossa, sillä hän pääsi tekemään lähinnä Pekka Puupää -tyyppisiä elokuviaPajukallio, Arto: Elokuvat. Helsingin Sanomat 14.12.2010, s. D 7.. Yleisömenestys oli vähäinen, mutta tuotantokustannukset olivat korkeat linnalavastusten sekä rekvisiitan ja puvustuksen vuoksi. Taustaa. Viitattu 28.7.2014. == Arviot == Aikalaisarvioissa Fagerin lavastus, Raichin kuvaus ja Pylkkäsen musiikki saavat kiitosta, ja niiden ansiosta elokuva ei olekaan täydellinen pannukakku, totesi Heimo Kallio (Uusi Aura). Lehdistöarvio. Viitattu 28.7.2014. 2000-luvulla eräässä arvostelussa sanotaan elokuvan olevan ”taattua studiokauden romanttista huttua”, eikä Puupää-ohjaaja Lohikoski ole ihan omassa lajissaan (Tv-maailma, 30/2014).OL: Viikon tv-elokuvia. Tv-maailma 30/2014, s. 11. Pertti Avolan (Helsingin Sanomat 28.7.2014) mielestä elokuvan toteutus on tahattoman hölmö.Avola, Pertti: Tv & radio, Elokuvat. Helsingin Sanomat 28.7.2014 2014, s. 21. == Palkinnot == * Karl Fager, Jussi-palkinto lavastuksesta, samalla myös elämäntyöpalkinto == Näyttelijät == == Lähteet == Luokka:Suomalaiset mustavalkoelokuvat Luokka:Vuoden 1957 suomalaiset elokuvat Luokka:Armand Lohikosken ohjaamat elokuvat Luokka:Suomalaiset historialliset elokuvat Luokka:Historialliset seikkailuelokuvat
White Zone

White Zone on Hawkwindin Psychedelic Warriors-nimikkeellä julkaistu albumi vuodelta 1995. Albumi keskittyy yksinomaan elektroniseen instrumentaalimusiikkiin ja yhtyeestä tutut hard rock-vaikutteet loistavat poissaolollaan, mikä selittänee myös nimenmuutoksen. Kitaraa albumilla kuullaan hyvin vähän. Vaikutteita on haettu tekno-, ambient- ja rave- musiikista. Albumin kappaleet ovat ylijäänyttä materiaalia vuoden 1993 It Is The Business Of The Future To Be Dangerous- ja vuoden 1994 The Business Trip- albumeiden studiosessioistahttp://www.starfarer.net/ahwhtzon.html Arvostelu Starfarer-sivustolla. Levyltä löytyvä "Love In Space" on eri kappale kuin myöhemmin julkaistu samanniminen kappale. Atomhenge on julkaissut albumista remasteroidun version vuonna 2010. == Kappaleet == #"Am I Fooling" (Brock/Davey/Chadwick) - 1:28 #"Frenzzy" (Brock) - 5:48 #"Pipe Dreams" (Brock) - 3:38 #"Heart Attack" (Brock) - 0:54 #"Time And Space" (Brock/Davey) - 4:04 #"The White Zone" (Brock) - 7:32 #"In Search Of Shangrila" (Brock) - 5:35 #"Bay Of Bengal" (Brock) - 1:35 #"Moonbeam" (Chadwick) - 4:08 #"Window Pane" (Davey) - 5:08 #"Love In Space" (Davey) - 5:20 == Muusikot == *Dave Brock: kitara, kosketinsoittimet *Alan Davey: basso, kosketinsoittimet *Richard Chadwick: rummut *Dave Charles: ohjelmointi == Julkaisuhistoria == *helmikuu 1995: Emergency Broadcast, EBSSCD113, UK CD digipak *toukokuu 1995: Griffin Music, GCD376-2, USA CD *toukokuu 2010: Atomhenge (Cherry Red) Records, ATOMCD1023, UK CD == Lähteet == Luokka:Vuoden 1995 albumit Luokka:Hawkwindin albumit